Source: https://www.dechtice.sk/obecne-zastupitelstvo/
Timestamp: 2020-08-08 15:00:11+00:00
Document Index: 14756708

Matched Legal Cases: ['§ 12', '§ 11', '§ 20', '§ 11', '§ 21', '§ 2', '§ 25', '§ 189', '§ 13', '§ 11', '§ 11', '§ 15', '§ 25', 'čl. 2', 'čl. 2', '§ 25', '§ 13']

Obecné zastupiteľstvo – Dechtice
Home/Obecné zastupiteľstvo
23.6.2020 Zasadnutie obecného zastupiteľstva 23.6.2020
23.4.2020 Zasadnutie obecného zastupiteľstva 23.4.2020
28.1.2020 Zasadnutie obecného zastupiteľstva 28.1.2020
12.12.2019 Zasadnutie obecného zastupiteľstva 12.12.2019
12.11.2019 Zasadnutie obecného zastupiteľstva 12.11.2019
15.10.2019 Zasadnutie obecného zastupiteľstva 15.10.2019
26.9.2019 Zasadnutie obecného zastupiteľstva 26.9.2019
8.7.2019 Zasadnutie obecného zastupiteľstva 8.7.2019
15.5.2019 Zasadnutie obecného zastupiteľstva 15.5.2019
18.2.2019 Zasadnutie obecného zastupiteľstva 18.2.2019
14.1.2019 Zasadnutie obecného zastupiteľstva 14.1.2019
Staršie zasadnutia obecného zastupiteľstva
Pavol Drgoň — Nezávislý — drgonpavol@stonline.sk — 0915 738 141
Ing. Peter Roháč — Nezávislý — peter@dechtice.sk — 0907 749 918
Jozef Holický — SMER-SD — jozefho@centrum.sk
Pavol Danko — KDH
Dominik Sliva — KDH — donkoo4@gmail.com — 0908 560 454
Viera Strečanská — KDH — viera.strecanska@gmail.com — 0905 533 194
Drahoš Kalaš — DOMA DOBRE — 0915 704 085
Bohuš Valovič — SMER-SD) — bohus.valovic@centrum.sk , 0907 726 028
Pavol Mancovič — SMER-SD) — 0905 765 922
Obecné zastupiteľstvo v Dechticiach
v zmysle Zákona č. 369/1990 Zb. o obecnom zriadení
Obecného zastupiteľstva v Dechticiach.
Obecným zastupiteľstvom v Dechticiach dňa: 22. 05. 2018 uznesením č. 49/2018
V Dechticiach dňa 22. 05. 2018
PhDr. Karol Zachar v.r.
Tento rokovací poriadok v súlade s § 12 ods. 11 zákona č. 369/1990 Zb. o obecnom zriadení v znení neskorších predpisov upravuje pravidlá rokovania Obecného zastupiteľstva v Dechticiach (ďalej len „OZ“), najmä prípravu a obsah rokovania, prípravu materiálov a podkladov na rokovanie, spôsob uznášania sa, prijímania všeobecne záväzných nariadení obce (ďalej len „VZN“) a uznesení OZ, spôsob kontroly plnenia uznesení a zabezpečovania úloh týkajúcich sa samosprávy.
OZ vykonáva svoju pôsobnosť v súlade s platnou právnou úpravou, najmä s ustanovením § 11 ods. 4 zákona č. 369/1990 Zb. o obecnom zriadení v znení neskorších predpisov.
schvaľovať rozpočet obce a jeho zmeny, kontrolovať jeho čerpanie a schvaľovať záverečný účet obce, vyhlásiť dobrovoľnú zbierku a ustanoviť jej podmienky, schvaľovať emisiu komunálnych dlhopisov, schvaľovať zmluvu uzavretú podľa § 20 ods. 1 zákona č. 369/1990 Zb. o obecnom zriadení v znení neskorších predpisov, rozhodovať o prijatí úveru alebo pôžičky, o prevzatí záruky za poskytnutie návratnej finančnej výpomoci zo štátneho rozpočtu; v rozsahu určenom zastupiteľstvom môže zmeny rozpočtu vykonávať starosta,
– schvaľovať územný plán obce alebo jej časti a koncepcie rozvoja jednotlivých oblastí života obce,
vyhlasovať miestne referendum o najdôležitejších otázkach života a rozvoja obce a zvolávať zhromaždenie obyvateľov obce (na základe § 11b môže zvolať zhromaždenie obyvateľov obce aj starosta obce)
schvaľovať dohody o medzinárodnej spolupráci a členstvo obce v medzinárodnom združení podľa § 21 ods. 1 zákona č. 369/1990 Zb. o obecnom zriadení v znení neskorších predpisov,
schvaľovať štatút obce, rokovací poriadok OZ a zásady odmeňovania poslancov,
vydávať súhlas s pričlenením obce podľa § 2 aa ods. 1.
Mandát poslanca obecného zastupiteľstva zaniká v súlade platnou právnou úpravou, najmä s ustanovením § 25 ods. 2 zákona č. 369/1990 Zb. o obecnom zriadení v znení neskorších predpisov.
Poslanec obecného zastupiteľstva (ďalej len poslanec) sa môže svojho mandátu vzdať z akýchkoľvk dôvodov alebo bez uvedenia dôvodu.
Ak zanikol mandát poslanca obecného zastupiteľstva, nastupuje ako náhradník kandidát, ktorý získal najväčší počet platných hlasov vo volebnom obvode, v ktorom zanikol mandát. V prípade rovnosti hlasov sa postupuje primerane podľa § 189 ods. 2 a 3 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov. Nastúpenie náhradníka oznámi starosta obce do 15 dní po tom, čo zanikol mandát, na úradnej tabuli obce a odovzdá mu osvedčenie o tom, že sa stal poslancom obecného zastupiteľstva. Osvedčenie podpisuje starosta obce.
Ustanovujúce zasadnutie OZ zvolá starosta zvolený v predchádzajúcom volebnom období tak, aby sa uskutočnilo do 30 kalendárnych dní od vykonania volieb. Ak starosta nezvolá ustanovujúce zasadnutie OZ, zasadnutie OZ sa uskutoční 30. pracovný deň od vykonania volieb.
Pred ustanovujúcim a posledným zasadnutím OZ v príslušnom volebnom období sa hrá alebo spieva štátna hymna.
Zasadnutie otvorí a vedie až do vykonania sľubu doterajší starosta prípadne doterajší zástupca starostu, alebo poverený poslanec OZ. Novozvolený starosta obce sa zložením sľubu ujíma svojej funkcie a vedenia zasadnutia. Novozvolení poslanci následne zložia sľub poslanca a ujímajú sa svojich funkcií. Pri skladaní sľubu starostu a poslancov sa primerane použije aktuálny metodický návod MV SR pre obce na zabezpečenie ustanovujúcich zasadnutí obecných zastupiteľstiev.
Poslanec, ktorý sa nemôže zúčastniť na ustanovujúcom zasadnutí OZ, skladá sľub na tom zasadnutí OZ, ktorého sa zúčastní prvýkrát.
Novozvolený starosta navrhne dvoch overovateľov zápisnice a uznesení, členov volebnej komisie a mandátovej komisie. A dá o nich hlasovať. (respektíve môže aj návrhovej)
OZ na začiatku ustanovujúceho zasadnutia prerokuje návrh programu zasadnutia a o jeho schválení rozhoduje hlasovaním.
OZ na svojom ustanovujúcom zasadnutí môže zriadiť obecnú radu, schváliť jej zloženie a zvoliť členov obecnej rady. V zložení obecnej rady (ďalej len „OR“) sa prihliada na zastúpenie politických strán, politických hnutí a nezávislých poslancov v OZ.
OZ na svojom ustanovujúcom zasadnutí zriadi stále komisie OZ v zmysle platného štatútu obce Dechtice a ich zloženie. Predsedom komisie je poslanec OZ a členmi môžu byť aj obyvatelia, ktorí nemajú trvalý pobyt v obci.
Predsedov komisií OZ a členov OR zvolí OZ hlasovaním nadpolovičnou väčšinou hlasov prítomných poslancov.
OZ podľa zákona č. 357/2004 Z. z. o ochrane verejného záujmu pri výkone funkcií verejných funkcionárov zriadi komisiu, ktorej členom môže byť iba poslanec. Ak sú v OZ zástupcovia politických strán a politických hnutí alebo nezávislí poslanci, komisia je zložená z jedného zástupcu každej politickej strany alebo politického hnutia a jedného zástupcu nezávislých poslancov. Komisia musí mať aspoň troch členov; ak sa tento počet nedosiahne týmto spôsobom, doplní sa počet členov komisie o zástupcu politickej strany alebo politického hnutia s najvyšším počtom poslancov.
Na základe Vnútorného predpisu postupu vybavovania sťažností, ktorý má obec prijatý ustanovuje komisiu na vybavovanie sťažností – zriadi komisiu na prešetrovanie a vybavovanie sťažností.
Starosta obce postupuje primerane v zmysle ustanovení § 13 ods. 3 zákona č. 369/1990 Zb. o obecnom zriadení v znení neskorších predpisov.
Poslanec obecného zastupiteľstva postupuje primerane v zmysle ustanovení § 11 ods. 2 zákona č. 369/1990 Zb. o obecnom zriadení v znení neskorších predpisov a o uvedenom predloží Mandátovej komisii do 30 dní Čestné prehlásenie, že nevykonáva funkciu nezlučiteľnú s funkciou poslanca obecného zastupiteľstva.
Mandátová komisia overí zloženie sľubu starostu a poslancov a z overenia predloží správu obecnému zastupiteľstvu.
Predsedajúci na prvom zasadnutí používa počas celého priebehu zasadnutia insígnie obce.
Postup ustanovujúceho zasadnutia OZ neupravený týmto rokovacím poriadkom sa riadi aktuálnym metodickým návodom MV SR pre obce na zabezpečenie ustanovujúcich zasadnutí obecných zastupiteľstiev.
Zasadnutie OZ zvoláva starosta obce. Zasadnutie OZ možno uskutočniť aj vtedy, ak ho starosta nezvolá. V takom prípade ho môže zvolať zástupca starostu alebo iný poslanec poverený OZ.
Starosta zároveň určí miesto, deň a hodinu konania zasadnutia a navrhne jeho program.
V miestnosti, v ktorej prebieha zasadnutie OZ, musí byť umiestnená štátna zástava a preambula Ústavy Slovenskej republiky tak, aby nebola narušená ich dôstojnosť.
OZ zasadá podľa potreby, najmenej však raz za tri mesiace.
Ak starosta nezvolá zasadnutie OZ, zvolá ho zástupca starostu alebo iný poslanec poverený OZ.
Zasadnutie OZ sa uskutoční aj vtedy, ak požiada o jeho zvolanie aspoň tretina poslancov. Návrh na takto zvolané zasadnutie musí obsahovať aj návrh programu rokovania. Starosta zvolá zasadnutie OZ tak, aby sa uskutočnilo do 15 dní od doručenia žiadosti na jeho konanie. Ak starosta v tomto prípade nezvolá zasadnutie OZ, zasadnutie sa uskutoční 15. pracovný deň od doručenia žiadosti na jeho konanie. Program rokovania OZ zvolaného podľa tohto bodu sa nemôže meniť ani dopĺňať.
Neplánované zasadnutie OZ sa môže uskutočniť:
na prerokovanie mimoriadne dôležitých záležitostí,
Návrh programu rokovania OZ sa zverejňuje na úradnej tabuli obce aspoň tri dni pred zasadnutím OZ. V rovnakej lehote sa zverejní návrh programu rokovania OZ aj na web sídle obce.
OZ zasadá v obci Dechtice.
Zvyčajne sa ku každému bodu programu pripravujú materiály a odborné podklady.
Materiály, odborné podklady a iné písomnosti na rokovanie OZ pripravujú zvyčajne odborní pracovníci obecného úradu a starosta obce v Dechticiach. Hlavný kontrolór predkladá výsledky kontroly priamo obecnému zastupiteľstvu.
Spracovateľ materiálu zodpovedá za súlad materiálu s ústavou, zákonmi, ostatnými všeobecne záväznými predpismi, nariadeniami obce, uzneseniami obecného zastupiteľstva a ďaľšími normami obce.
Komisie OZ ako poradné, iniciatívne a kontrolné orgány sa podieľajú na príprave materiálov v súlade s kompetenciami vymedzenými OZ. Komisie prerokúvajú pripravené materiály, podávajú k nim pripomienky a stanoviská, posudzujú návrhy na uznesenia a prijímajú k nim odporúčania ak ich o tom požiada OZ .
Materiály na zasadnutie OZ sa predkladajú písomne a v elektronickej – editovateľnej podobe na Obecný úrad v Dechticiach najneskôr 10 dní pred konaním zasadnutia OZ.
Pozvánka a materiály na zasadnutie OZ sa doručia poslancom najneskôr 3 dní pred uskutočnením zasadnutia, osobne zamestnancom obce, resp. elektronickou poštou. V prípade, ak ide o neplánované zasadnutie OZ a ak sa týka havarijných a živelných udalostí, nie je potrebné dodržať termín uvedený v prvej vete tohto odseku.
Na zasadnutie OZ sú pozvaní poslanci, hlavný kontrolór, ktorý sa zúčastňuje s hlasom poradným a podľa potreby riaditelia rozpočtových a príspevkových organizácií. Osobitne na zasadnutie OZ môžu byť pozvaní:
zástupcovia vlády SR alebo iného štátneho orgánu,
poslanci NR SR alebo Európskeho parlamentu
osoby zastupujúce priameho účastníka vo veci rokovania.
Okruh osobitne pozvaných na rokovanie OZ určí starosta.
OZ vyhlási rokovanie vždy za neverejné, ak predmetom rokovania sú informácie alebo veci chránené podľa osobitných zákonov. To neplatí, ak je predmetom rokovania OZ:
Zasadnutie OZ vedie starosta. Ak starosta nie je prítomný alebo odmietne viesť zasadnutie OZ, zasadnutie vedie zástupca starostu alebo iný poslanec poverený OZ (ďalej len „predsedajúci“).
Po začatí zasadnutia OZ predsedajúci oznámi počet prítomných poslancov a mená poslancov, ktorí požiadali o ospravedlnenie svojej neúčasti na zasadnutí. Dôvod neúčasti vyznačí predsedajúci v prezenčnej listine pred začiatkom rokovania. Určí zapisovateľa a navrhne overovateľov zápisnice a predloží návrh programu zasadnutia.
Na prijatie uznesenia OZ je potrebný súhlas nadpolovičnej väčšiny prítomných poslancov. Na prijatie VZN je potrebný súhlas trojpätinovej väčšiny prítomných poslancov. Návrh nariadenia, o
ktorom má rokovať obecné zastupiteľstvo, zverejní obec jeho vyvesením na úradnej tabuli v obci najmenej 15 dní pred rokovaním obecného zastupiteľstva o návrhu nariadenia. Návrh nariadenia sa zverejní aj na webovom sídle obce v tej istej lehote.
V prípade ohrozenia, mimoriadnej udalosti, odstraňovania následkov mimoriadnej udalosti, ak právny predpis, na základe ktorého sa nariadenie prijíma, nebol včas zverejnený v Zbierke zákonov alebo ak je potrebné zabrániť škodám na majetku, postup podľa odsekov 3 a 4 zákona č. 369/1990 Zb. o obecnom zriadení v znení neskorších predpisov sa nepoužije.
Vyhodnotenie pripomienok uskutoční navrhovateľ nariadenia s príslušnou komisiou, ak je zriadená. Vyhodnotenie obsahuje stručný obsah pripomienky, údaje o tom, kto predložil pripomienku, ktorým pripomienkam sa vyhovelo alebo nevyhovelo a z akých dôvodov. Vyhodnotenie pripomienok sa musí predložiť poslancom v písomnej forme najneskôr tri dni pred rokovaním OZ o návrhu nariadenia. Nariadenie sa musí vyhlásiť. Vyhlásenie sa vykoná vyvesením nariadenia na úradnej tabuli v obci najmenej na 15 dní; účinnosť nadobúda pätnástym dňom od vyvesenia, ak v ňom nie je ustanovený neskorší začiatok účinnosti. Ak je to odôvodnené naliehavým verejným záujmom, možno v nariadení výnimočne ustanoviť skorší začiatok jeho účinnosti, najskôr však dňom vyhlásenia. Vyhlásenie nariadenia na úradnej tabuli v obci je podmienkou jeho platnosti, okrem toho sa nariadenie zverejní aj na webovom sídle obce.
Uznesenie, ktorého výkon pozastavil starosta (okrem voľby a odvolania hlavného kontrolóra, uznesenie o vyhlásení miestneho referenda o odvolaní starostu), môže potvrdiť OZ trojpätinovou väčšinou hlasov všetkých poslancov OZ do troch mesiacov od jeho schválenia. Ak OZ nepotvrdí do troch mesiacov dané uznesenie stráca platnosť. Výkon potvrdeného uznesenia starosta nemôže pozastaviť.
Na zvolenie a odvolanie hlavného kontrolóra je potrebný súhlas nadpolovičnej väčšiny všetkých poslancov OZ. Ak ani jeden z kandidátov pri voľbe takú väčšinu nezískal, OZ ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov.
Pri rovnosti hlasov v druhom kole volieb sa rozhoduje žrebom. Ďalšie podrobnosti o spôsobe a vykonaní voľby hlavného kontrolóra a náležitosti prihlášky ustanoví obec uznesením.
Nadpolovičná väčšina hlasov všetkých poslancov OZ je potrebná v každej obci, ktorá je účastníkom zmluvy v prípade uzatvárania zmluvy na uskutočnenie konkrétnej úlohy alebo činnosti obce a v prípade uzatvárania zmluvy o združení obcí.
V prípade, ak sa nezíde dostatočný počet poslancov do 15 minút po čase určenom na začiatok rokovania OZ, alebo ak klesne počet poslancov počas rokovania pod nadpolovičnú väčšinu a ak sa ani 15 minút po výzve starostu v rokovacej miestnosti nezíde nadpolovičná väčšina poslancov, starosta rozpustí OZ a do 3 mesiacov zvolá ďalšie OZ.
OZ na začiatku každého zasadnutia schvaľuje návrh programu zasadnutia. Najprv sa hlasuje o bodoch návrhu programu, ktoré boli zverejnené na úradnej tabuli obce a na webovom sídle obce a o jeho schválení rozhodne hlasovaním. Na schválenie je potrebný súhlas nadpolovičnej väčšiny prítomných poslancov.
OZ môže na návrh starostu alebo poslanca navrhnutý program doplniť alebo zmeniť. Na zmenu návrhu programu zasadnutia OZ je potrebný súhlas nadpolovičnej väčšiny všetkých poslancov.
Ak starosta odmietne dať hlasovať o návrhu programu zasadnutia OZ alebo o jeho zmene, stráca právo viesť zasadnutie OZ, ktoré ďalej vedie zástupca starostu. Ak zástupca starostu nie je prítomný alebo odmietne viesť zasadnutie OZ, vedie ho iný poslanec poverený OZ.
Návrh programu rokovania sa oznamuje a zverejňuje na úradnej tabuli obce a na webovom sídle obce najmenej 3 dni pred zasadnutím obecného zastupiteľstva.
Po otvorení a schválení programu prvým bodom je vždy kontrola uznesenia a odpovede na interpelácie poslancov z predchádzajúceho rokovania. Ďalším bodom programu rokovania sú pripomienky a dopyty obyvateľov obce, ktoré neboli zodpovedané na predchádzajúcom zasadnutí. Vystúpenie obyvateľa, ktoré nie je možné zodpovedať ihneď sa zaznamená písomne, zastupiteľstvo je informované o výsledku vybavenia v rámci bodu kontrola plnenia uznesení. Časový limit vystúpenia každého občana v diskusii je maximálne 5 minút.
Hlavný kontrolór predkladá správu o výsledkoch kontroly priamo obecnému zastupiteľstvu na jeho najbližšom zasadnutí po ukončení kontroly.
Pri prerokovávaní materiálov zaradených do programu ako prvý vystúpi predkladateľ. Predkladať materiály na zasadnutí OZ môže starosta, riaditelia jednotlivých organizačných zložiek obce, riaditelia rozpočtových a príspevkových organizácií, hlavný kontrolór a poslanci OZ.
Predsedajúci môže počas diskusie udeliť slovo (vyzvať) aj spracovateľovi materiálu alebo prítomným občanom, ak je potrebné podať podrobnejšie vysvetlenie k prerokovávanému materiálu.
Ak na rokovaní požiada o slovo poslanec Európskeho parlamentu, poslanec NR SR, zástupca vlády, iného štátneho orgánu alebo predseda samosprávneho kraja, predsedajúci mu udelí slovo.
Ak starosta neudelí slovo poslancovi OZ v súvislosti s prerokovávaným bodom programu, stráca právo viesť zasadnutie OZ, ktoré vedie zástupca starostu. Ak zástupca starostu nie je prítomný alebo odmietne viesť zasadnutie OZ, vedie ho iný poslanec poverený OZ.
Poslanec môže v diskusii vystúpiť alebo podať k prerokovávanej veci pozmeňujúce, prípadne doplňujúce návrhy spravidla iba raz, opakovane iba so súhlasom OZ.
Ak k prerokovávanej veci, pozmeňujúcemu alebo doplňujúcemu návrhu má poslanec faktickú poznámku, táto môže trvať maximálne 3 minúty.
Ak sa diskutujúci opakovane po výzve predsedajúceho odchyľuje od predmetu prerokovávanej veci, slovo sa mu odoberie. Ak občan obce alebo iná fyzická osoba bude rušiť pokojný priebeh zasadnutia, slovo sa mu neudelí a po ďalšej výzve predsedajúceho bude vykázaný zo zasadnutia OZ.
Pred prijatím rozhodnutia vo veci môže OZ požiadať o odborné stanovisko hlavného kontrolóra alebo predsedu pracovnej skupiny (komisie).
Ak v diskusii vystúpili všetci prihlásení, predsedajúci diskusiu ukončí. Návrh na ukončenie diskusie pred vystúpením všetkých prihlásených môže dať poslanec OZ alebo starosta obce. O tomto návrhu hlasuje OZ bez diskusie.
Po prerokovaní všetkých bodov programu OZ predsedajúci zasadnutie ukončí.
OZ rozhoduje o každom návrhu hlasovaním. Jednotlivé hlasovania poslancov sú zaznamenané menovite.
V prípade, že je predložený návrh uznesenia v dvoch alebo viacerých variantoch, hlasuje OZ v poradí akom boli navrhnuté. Schválením jedného variantu sa ostatné považujú za neprijaté.
Jednotlivé hlasovania nemožno prerušiť, počas nich predsedajúci nemôže nikomu udeliť slovo.
Ak boli k návrhu podané pozmeňujúce alebo doplňujúce návrhy, hlasuje sa najskôr o nich, a to v poradí, v akom boli podané. Po hlasovaní o pozmeňujúcich a doplňujúcich návrhoch sa hlasuje o návrhu ako o celku. V prípade, že nebude prijatý žiadny pozmeňujúci návrh, dá predsedajúci hlasovať o pôvodnom návrhu.
Ak nebol prijatý ani pôvodný návrh, predsedajúci preruší zasadnutie OZ na čas potrebný na poradu poslancov v prípade, že sa na tom uznesie OZ. Doba prerušenia zasadnutia je maximálne 10 minút.
Návrh na uznesenie po dohode poslancov, predloží starosta.
Na tajné hlasovanie sa použijú hlasovacie lístky, ktoré sa rozdajú poslancom. Na celý priebeh tajného hlasovania dozerá volebná komisia zvolená OZ, ktorá spočítava hlasy a vyhotovuje zápisnicu o výsledku tajného hlasovania. Ak volebná komisia nebola zvolená na začiatku rokovania OZ, musí byť jej voľba najneskôr pred prvým tajným hlasovaním. Komisia si zvolí svojho predsedu.
Predseda volebnej komisie oznámi počet:
počet poslancov, ktorí hlasovali za navrhnutého kandidáta alebo za návrh,
počet poslancov, ktorí hlasovali proti navrhnutému kandidátovi alebo návrhu,
počet poslancov, ktorí neodovzdali hlasovacie lístky,
počet neplatných hlasov.
Predsedajúci následne vyhlási výsledky tajného hlasovania.
12. Informácie o výsledku verejného hlasovania a zápisnica o výsledku tajného hlasovania sú súčasťou zápisnice zo zasadnutia OZ.
V zápisnici sa uvedie, kto viedol zasadnutie, koľko poslancov bolo prítomných, ktorí poslanci ospravedlnili svoju neúčasť na zasadnutí, mená overovateľov, meno zapisovateľa, program zasadnutia, diskusia k jednotlivým materiálom a aký bol výsledok hlasovania /menovitý/.
VZN a uznesenia OZ podpisuje starosta obce najneskôr do 10 dní od ich schválenia OZ.
Zápisnica zo zasadnutia sa vyhotovuje do 10 dní a podpisuje ju starosta obce a overovatelia. Overovatelia parafujú každú stranu zápisnice. Zápisnica sa po podpise overovateľmi zopne, prelepí páskou a cez pásku opečiatkuje. Ak overovateľ zápisnicu neoverí do 9 pracovných dní od preukázateľného doručenia, desiatym dňom sa zápisnica považuje za overenú.
Poslanec OZ má právo interpelovať:
vedúcich alebo riaditeľov jednotlivých organizačných zložiek obce,
riaditeľov právnických osôb založených alebo zriadených obcou,
predsedov pracovných skupín.
Starosta rozpracováva, zabezpečuje a kontroluje plnenie úloh, vyplývajúcich z uznesení OZ.
O plnení uznesení OZ informuje OZ na každom zasadnutí starosta.
Záverečné a splnomocňovacie ustanovenia
Rokovací poriadok OZ v Dechticiach bol schválený OZ v Dechticiach dňa 22. 05. 2018 uznesením č. 48/2018
Rokovací poriadok OZ v Dechticiach nadobúda účinnosť: 22. 05. 2018
Ak sa počas zasadnutia OZ vyskytne pochybnosť o správnosti postupu podľa tohto rokovacieho poriadku, rozhoduje o ďalšom postupe predsedajúci po konzultácii s hlavným kontrolórom.
Rokovací poriadok OZ, jeho zmeny a doplnky schvaľuje OZ nadpolovičnou väčšinou prítomných poslancov.
V Dechticiach dňa: 22. 05. 2018
Obecné zastupiteľstvo obce Dechtice podľa § 11 ods. 4 písm. k), § 15 ods. 4, § 25 ods. 7 a 8 zákona SNR č. 369/1990 Zb. o obecnom zriadení v znení neskorších predpisov
a členov orgánov obce Dechtice
(ďalej len „Zásady“).
Schválené obecným zastupiteľstvom v Dechticiach
dňa: 26. 9. 2019 uznesením č. 96/2019
Tieto Zásady odmeňovania poslancov obecného zastupiteľstva a členov orgánov obecného zastupiteľstva Dechtice (ďalej len „obec“) upravujú odmeňovanie:
poslancov obecného zastupiteľstva obce, ktorí nie sú dlhodobo uvoľnení zo zamestnania na výkon funkcie,
poslancov – predsedov a členov stálych a dočasných komisií obecného zastupiteľstva obce (subjekty pod pís. a) a b) ďalej len „poslanec“),
poslanca – zástupcu starostu obce, ktorý nie je dlhodobo uvoľnený zo zamestnania na výkon funkcie zástupcu starostu obce. Za zástupcu starostu, ktorý nie je dlhodobo uvoľnený zo zamestnania na výkon funkcie zástupcu starostu obce sa považuje zamestnanec, ktorému uvoľnenie na výkon verejnej funkcie umožňuje trvale plniť povinnosti podľa pracovnej zmluvy. (ďalej len „zástupca starostu“ ),
členov stálych a dočasných komisií obecného zastupiteľstva, z radov iných osôb než poslancov obecného zastupiteľstva obce a zamestnancov obce zvolených obecným zastupiteľstvom obce do týchto komisií (ďalej len „člen komisie OZ“).
Poslancovi patrí za výkon poslaneckej práce základná poslanecká ročná odmena vo výške 50 €.
Za každú účasť na rokovaní obecného zastupiteľstva patrí poslancovi odmena vo výške 15 €.
Odmena podľa ods. 2 poslancovi nepatrí, ak sa nezúčastní minimálne 50 % trvania zasadnutia obecného zastupiteľstva
V prípade, že je z dôvodu nedostatočného počtu poslancov obecné zastupiteľstvo neuznášania schopné, patrí prítomnému poslancovi odmena len vo výške 20% z odmeny podľa ods. 2 tohto článku.
Poslancom za kvalitný výkon ich funkcie, najmä za aktívnu prácu pri osobnej účasti na príprave materiálov do obecného zastupiteľstva, príprave všeobecne záväzných nariadení,
vnútorných smerníc obce, môže byť raz v roku vyplatená mimoriadna odmena. O schválení odmeny podľa prvej vety a o jej výške rozhoduje obecné zastupiteľstvo prijatím osobitného
uznesenia obecného zastupiteľstva, na návrh starostu obce, poslanca alebo skupiny poslancov, a to najneskôr 3 dni pred konaním zasadnutia obecného zastupiteľstva.
Odmena nepatrí poslancovi, ktorý preukázateľne písomne alebo ústne do zápisnice vyhlási, že svoj mandát bude vykonávať bez odmeny, a to až do času, kým rovnakým spôsobom nevyhlási opak. Poslanec má právo vzdať sa aj mimoriadnej odmeny podľa ods. 5 tohto článku zásad.
Predseda a člen komisie obecného zastupiteľstva, ktorý je súčasne aj poslancom OZ
Poslancovi, ktorý je súčasne predsedom komisie obecného zastupiteľstva patrí k poslaneckej odmene podľa čl. 2 ods. 1 týchto zásad aj odmena vo výške 10 € za účasť na jednom zasadnutí
Poslancovi, ktorý je súčasne členom komisie obecného zastupiteľstva patrí k poslaneckej odmene podľa čl. 2 ods. 1 týchto zásad aj odmena vo výške 8 € za účasť na jednom zasadnutí
Odmena podľa ods. 1 a ods. 2 tohto článku zásad poslancovi nepatrí ak sa nezúčastní minimálne 50 % trvania zasadnutia komisie obecného zastupiteľstva.
Odmena nepatrí členovi komisie obecného zastupiteľstva, ktorý preukázateľne písomne alebo ústne do zápisnice vyhlási, že svoju funkciu bude vykonávať bez odmeny, a to až do času, kým rovnakým spôsobom nevyhlási opak. Člen komisie obecného zastupiteľstva má právo vzdať sa aj mimoriadnej odmeny podľa ods. 4 tohto článku.
Predseda a člen komisie obecného zastupiteľstva, ktorý nie je súčasne aj poslancom OZ
Predsedom komisie obecného zastupiteľstva, ktorí nie sú poslancami obecného zastupiteľstva patrí odmena pod vo výške 10 € za účasť na jednom zasadnutí komisie.
Členovi komisie obecného zastupiteľstva, ktorý nie je poslancom obecného zastupiteľstva, patrí odmena vo výške 8 € za účasť na jednom zasadnutí komisie.
Odmena podľa ods. 1 tohto článku zásad členovi komisie obecného zastupiteľstva nepatrí ak sa nezúčastní minimálne 50 % trvania zasadnutia komisie obecného zastupiteľstva.
Odmena nepatrí členovi komisie obecného zastupiteľstva, ktorý preukázateľne písomne alebo ústne do zápisnice vyhlási, že svoju funkciu bude vykonávať bez odmeny, a to až do času,
kým rovnakým spôsobom nevyhlási opak. Člen komisie obecného zastupiteľstva má právo vzdať sa aj mimoriadnej odmeny podľa ods. 2 tohto článku.
Všetky odmeny priznané podľa týchto zásad sa vyplácajú raz za kalendárny rok hotovostne alebo bezhotovostne. Vo výplatnom termíne za mesiac november.
Výdavky súvisiace s výplatou odmien podľa týchto Zásad sa uhrádzajú z rozpočtových prostriedkov obce.
Zásady boli schválené uznesením obecného zastupiteľstva na jeho zasadnutí dňa 10. 12. 2018 uznesením číslo 144/2018 .
Zmeny a doplnky týchto Zásad schvaľuje uznesením obecné zastupiteľstvo.
Zásady nadobúdajú účinnosť dňom ich schválenia obecným zastupiteľstvom.
Nadobudnutím účinnosti týchto zásad sa rušia Zásady odmeňovania poslancov obecného zastupiteľstva obce Dechtice a členov orgánov zriadených obecným zastupiteľstvom schválené uznesením obecného zastupiteľstva číslo č. 144/2018 zo dňa 10. 12. 2018.
Podľa § 25 odsek 7 zákona Slovenskej národnej rady č. 369/1990 Zb. o obecnom zriadení v znení neskorších prepisov starosta obce Dechtice určuje poslancovi Pavlovi Drgoňovi, ktorý vykonáva funkciu zástupcu podľa § 13 ods. 3 zákona č. 369/1990 a ktorý nie je dlhodobo uvoľnený zo zamestnania podľa vecnej a časovej náročnosti výšku mesačnej odmeny 1,5 % .